**Când visele pier**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când visele pier

In noaptea senină,

Rămâi, tu, mister,

Ce somnu-mi animă

Si-n zori mă trezește

Din dulce uitare

C-un cânt ce-amăgește

A nopții chemare.

Rămâi o secundă,

Un minut mai rămâi,

Căci timpul m-afundă

In noaptea dintâi,

In cer fără stele,

Fără soare și lună,

In visele mele,

Doar noi împreună,

Noi doi împreună,

Un suflet vibrând,

Noi doi împreună,

Două focuri arzând,

Noi doi și-o simțire,

Si o singură pală

Ce arde-n iubire

Dorința carnala.

Dorințe și vise

Ce țin împreună

Două inimi promise

'n a vieții lagună.

Mai rămâi un minut,

De-o secundă te-agăță,

Să fim iar la-nceput,

Mai rămâi doar o viață.

Căprar Florin